laion/Wikipedia-Exotic huggingface dataset:
বিলি জিন কিং

বিলি জিন কিং (ইংরেজি: Billie Jean King; জন্ম: ২২ নভেম্বর, ১৯৪৩) মার্কিন যুক্তরাষ্ট্রের একজন প্রখ্যাত নারী লন টেনিস খেলোয়াড়। তিনি তার খেলোয়াড়ী জীবনে টেনিসের গ্রান্ড স্লাম টুর্নামেন্টের ১২ টি একক, ১৬ টি দ্বৈত এবং ১১ টি মিশ্র দ্বৈত খেতাব জয়ী হয়েছেন। বিলি জিন কিং ১৯৭৩ সালে লিঙ্গের যুদ্ধ নামক টেনিস ম্যাচে ববি রিগস্‌কে পরাজিত করে টেনিস খেলায় নারীদের আধিপত্যের প্রমাণ দেন। বিলি জিন কিং ১৯৪৩ সালের ২২ নভেম্বর মার্কিন যুক্তরাষ্ট্রের ক্যালিফোর্নিয়ার লং বীচ শহরে জন্মগ্রহণ করেন। তিনি লং বীচ পলিটেকনিক হাই স্কুল থেকে গ্রাজুয়েশন সম্পন্ন করার পর তিনি ক্যালিফোর্নিয়া স্টেট ইউনিভার্সিটি লস এঞ্জেলসে পড়াশোনা করেন। ১৯৬৫ সালে বিলি জিন ল্যারি কিং-কে বিয়ে করেন; তবে ১৯৮৭ সালে তাদের বিচ্ছেদ ঘটে। ব্যক্তিগত জীবনে তিনি সমকামী বলে এরপর থেকে নারী সঙ্গীর সাথে জীবনযাপন করছেন। বর্তমানে বিলি জিন কিং নিউইয়র্ক ও শিকাগো শহরে বসবাস করেন। "Women's Tennis Association biography of Billie Jean King"। Sonyericssonwtatour.com। জুলাই ৫, ২০০৯ তারিখে মূল থেকে আর্কাইভ করা। সংগ্রহের তারিখ জুলাই ৪, ২০১১।  Fein, Paul (২০০৫)। You Can Quote Me On That: Greatest Tennis Quips, Insights And Zingers। Washington: Potomac Books। আইএসবিএন 1-57488-925-7।  Jones, Ann, A Game of Love, 1971 King, Billie Jean (২০০৮)। Pressure is a Privilege: Lessons I've Learned from Life and the Battle of the Sexes। New York: LifeTime Media Inc.। আইএসবিএন 0981636802।  Overman, Steven J. and K. B. Sagert, Icons of Women's Sport. Greenwood Press, 2012, Vol. 1. Roberts, Selena (২০০৫)। A Necessary Spectacle : Billie Jean King, Bobby Riggs, and the Tennis Match That Leveled the Game। New York: Crown। আইএসবিএন 1-4000-5146-0।  Ware, Susan. Game, Set, Match: Billie Jean King and the Revolution in Women's Sports (University of North Carolina Press; 2011) 282 pages; Combines biography and history in a study of the tennis player, liberal feminism, and Title IX. উইকিমিডিয়া কমন্সে বিলি জিন কিং সংক্রান্ত মিডিয়া রয়েছে। দাপ্তরিক ওয়েবসাইট মহিলাদের টেনিস অ্যাসোসিয়েশনে বিলি জিন কিং(ইংরেজি) ফেড কাপে বিলি জিন কিং (ইংরেজি) আন্তর্জাতিক টেনিস হল অব ফেমে বিলি জিন কিং (ইংরেজি) Official Wimbledon profile Billie Jean King Tennis Center, Long Beach, California ওয়েব্যাক মেশিনে আর্কাইভকৃত ২২ মে ২০০৮ তারিখে
লিঙ্গের যুদ্ধ (টেনিস)

লিঙ্গের যুদ্ধ (ইংরেজি: The Battle of the Sexes) টেনিস খেলায় আয়োজিত একটি জনপ্রিয় দ্বৈরথ, যেখানে একজন নারী খেলোয়াড় একজন পুরুষ খেলোয়াড়ের বিরুদ্ধে প্রতিযোগিতায় অংশ নেন। বিশ্বে এখন পর্যন্ত (২০১২) এরূপ ৩টি প্রধান ম্যাচ অনুষ্ঠিত হয়েছে, এছাড়াও ৩টি অপ্রধান ম্যাচের আয়োজন করা হয়েছে। মার্গারেট কোর্ট বনাম ববি রিগস্‌; যাতে ববি রিগস্‌ ৬-২, ৬-১ সেটে জয়ী হন। বিলি জিন কিং বনাম ববি রিগস্‌; যাতে বিলি জিন ৬-৪, ৬-৩, ৬-৩ সেটে জয়ী হন। মার্টিনা নাভ্রাতিলোভা বনাম জিমি কনর্স; জিমি কনর্স ৭-৫, ৬-২ সেটে জয়ী হন। Kirkpatrick, Curry (মে ২১, ১৯৭৩)। "Mother's Day Ms. Match"। Sports Illustrated। পৃষ্ঠা 35–37।  JimAsian1। "1992 Tennis Jimmy Connors Martina Navratilova B"। YouTube। সংগ্রহের তারিখ ২০১১-০৩-২০।
টিপা ফল

টিপা ফল বা ফেলা/প্যালা গোটা এক ধরনের টক মিষ্টি অপ্রচলিত ফল। এর অন্যান্য নামগুলো হলো- টিপফল, টিপটিপানি, টিপাটিপি, লুকলুকি, পেলাগোটা, প্যালা, পায়েলা, ঝিটকি, পলাগোটা, টরফই, পানিয়ালা, পানি আমলা, পাইন্না, পাইন্যাগুলা, বেহুই ইত্যাদি। এর ইংরেজি নাম Indian plum বা coffee plum এবং বৈজ্ঞানিক নাম Flacourtia jangomas বা Flacourtia cataphracta। এটি নিচুভূমি এবং পাহাড়ি এলাকার বৃষ্টিবহুল অঞ্চলের 'উইলো' পরিবারভুক্ত বৃক্ষ। এটি দক্ষিণপূর্ব এশিয়া এবং পূর্ব এশিয়াতে ব্যাপকভাবে চাষ করা হয়। অনেক অঞ্চলে এটি চাষ করার ক্ষেত্র ছেড়ে মুক্তভাবে জন্মে থাকে। এর আদি নিবাস জানা যায়নি তবে ধারণা করা হয়, এটি এশিয়ার ক্রান্তীয় অঞ্চল বা ভারতবর্ষে উদ্ভূত। এটি ছোট গুল্ম বা বৃক্ষ যা দশ মিটার পর্যন্ত লম্বা হতে পারে। গাছ কাঁটাযুক্ত। কাঁটাগুলো শাখান্বিত ও যুথবদ্ধ। ডালপালাতেও কাঁটা থাকে। পাতা একক, ডিম্বাকৃতি, কিছুটা লম্বাটে। অগ্রভাগ সূঁচালো। সবুজ রংয়ের পাতা কিছুটা ঢেউ খেলানো থাকে। পাতার কিনারায় সামান্য খাঁজ কাটা থাকে। গাছে মার্চ-এপ্রিল মাসে ফুল আসে। এর ফুল ছোট, সাদাটে সবুজ থেকে বেগুনী এবং সুগন্ধী। ফুল ফোটে গুচ্ছাকারে। ফল গোলাকার মার্বেলের মতো, খোসা পাতলা ও মসৃণ। কাঁচা অবস্থায় সবুজ। কাঁচা ফলও খাওয়া যায়। ফল পাকে জুলাই-আগস্ট মাসে। পাকা ফলের সংরক্ষণ গুণ ভালো। ফল পাকলে লালচে বেগুনী রঙের হয়। পাকা ফলের ভেতরটা বাদামী বা কালচে গোলাপী রঙের। টিপা ফল পাকার পরে টিপে নরম করে খেতে হয়; এই কারণে এমন নামকরণ হয়েছে। আচার বা শরবত করেও এটি খাওয়া হয়। এর ছালে ঔষধি গুণ আছে বলেও অনেকে ধারণা করে থাকেন। কাঠের জন্যেও এই গাছ চাষ করা হয়। 'কুইন্সল্যান্ড ফ্রুট ফ্লাই' (Bactrocera tryoni) নামক এক প্রকার মাছির আবাস ও আশ্রয় হিসেবে এই গাছের পরিচিতি রয়েছে। অপ্রচলিত এই ফলটি এখন বাংলাদেশে অনেক সহজলভ্য; এর চাষ ও বাণিজ্যিক উৎপাদন ধীরে ধীরে বাড়ছে। টিপা ফল ঢাকার রাজপথে টিপাফল ও আমলকি বিক্রি হচ্ছে টিপাফল ও আমলকি টিপাফল টিপাফল ও এর বীজ টিপাফল টিপাফল ও আমলকি বিক্রেতা। মালিবাগ, ঢাকা, বাংলাদেশ Hanelt, Peter; Institute of Plant Genetics and Crop Plant Research, সম্পাদকগণ (২০০১)। Mansfeld's Encyclopedia of Agricultural and Horticultural Crops: (Except Ornamentals)। Springer। পৃষ্ঠা 3700। আইএসবিএন 978-3-540-41017-1।  Chandra, Indrani (২০০২-০৮-২৫)। "Study of organogenesis in vitro from callus tissue of Flacourtia jangomas (Lour.) Raeusch through scanning electron microscopy"। Current Science। India: Current Science Association and Indian Academy of Sciences। 83 (4): 476–479।  অজানা প্যারামিটার |coauthors= উপেক্ষা করা হয়েছে (|author= ব্যবহারের পরামর্শ দেয়া হচ্ছে) (সাহায্য); |সংগ্রহের-তারিখ= এর |ইউআরএল= প্রয়োজন (সাহায্য) Flacourtia jangomas (Lour.) Raeuschel ওয়েব্যাক মেশিনে আর্কাইভকৃত ২৭ ডিসেম্বর ২০১৯ তারিখে, Pacific Island Ecosystems at Risk (PIER) Flacourtia jangomas (Lour.) Raeusch. ওয়েব্যাক মেশিনে আর্কাইভকৃত ৫ অক্টোবর ২০১২ তারিখে, GRIN Taxonomy for Plants Botha, John (২০০০)। "Queensland fruit fly Bactrocera tryoni: Exotic threat to Western Australia" (পিডিএফ)। AGWEST Factsheet। The Government of Western Australia। ২০০৮-০৯-০১ তারিখে মূল (pdf) থেকে আর্কাইভ করা। সংগ্রহের তারিখ ২০০৮-১২-২৯।  অজানা প্যারামিটার |coauthors= উপেক্ষা করা হয়েছে (|author= ব্যবহারের পরামর্শ দেয়া হচ্ছে) (সাহায্য) উইকিমিডিয়া কমন্সে টিপা ফল সংক্রান্ত মিডিয়া রয়েছে। উইকিপ্রজাতিতে-এ বিষয় সম্পর্কিত তথ্য রয়েছে: Flacourtia jangomas
আন্তর্জাতিক শান্তি দিবস

আন্তর্জাতিক শান্তি দিবস বা বিশ্ব শান্তি দিবস হলো জাতিসংঘ-ঘোষিত একটি আন্তর্জাতিক দিবস, যা প্রতি বছর ২১ সেপ্টেম্বর পালিত হয়। বিশ্বব্যাপী শান্তি প্রতিষ্ঠার লক্ষ্যে ঘোষিত দিবসটির উদ্দেশ্য হলো পৃথিবী থেকে যুদ্ধ ও সংঘাত চিরতরে নিরসন; এবং সেই লক্ষ্যে পৃথিবীর যুদ্ধরত অঞ্চলসমূহে যুদ্ধবিরতি কার্যকরের মাধ্যমে সেসব অঞ্চলে মানবিক সহায়তা পৌঁছে দেওয়া। দিবসটি ১৯৮১ সালে সর্বপ্রথম উদ্‌যাপিত হয়। বর্তমানে জাতিসংঘের সকল সদস্য রাষ্ট্র, বিভিন্ন রাজনৈতিক ও সামরিক দলের সদস্য এবং বিশ্বব্যাপী বিভিন্ন অঞ্চলের জনগণ যথাযোগ্য মর্যাদায় দিবসটি পালন করে থাকেন। প্রতিবছর নিউইয়র্কে জাতিসংঘ সদরদপ্তরে “শান্তির ঘণ্টা” বাজানোর মধ্য দিয়ে দিবসটির উদ্‌যাপনের সূচনা হয়। বিশ্বব্যাপী (আফ্রিকা মহাদেশ ছাড়া) শিশুদের থেকে সংগৃহীত ধাতব মুদ্রা গলিয়ে নির্মিত এই ঘণ্টা জাপানের কার্যরত জাতিসংঘের সংগঠনসমূহ ১৯৫৪ সালে নিউ ইয়র্কের সদর দপ্তরে উপহার হিসেবে প্রদান করে। এই ঘণ্টা স্মরণ করিয়ে দেয়: “যুদ্ধের পরিণাম মানুষের মৃত্যু”। এছাড়া ঘণ্টাটির পার্শ্ববর্তী সড়কে ইংরেজিতে “স্থিতিশীল বৈশ্বিক শান্তি দীর্ঘজীবী হোক” বাণী খোদাই করা রয়েছে। সাম্প্রতিককালে আন্তর্জাতিক শান্তি দিবসের অনুষ্ঠানসমূহের জন্য জাতিসংঘ একটি অনুসন্ধানযোগ্য মানচিত্র প্রকাশ করেছে। ১৯৮১ সালে জাতিসংঘের সাধারণ অধিবেশনে একটি যুদ্ধবিহীন বিশ্ব প্রতিষ্ঠার যুক্তরাজ্য ও কোস্টারিকার একটি প্রস্তাব গৃহীত হয়। জাতিসংঘ সাধারণ অধিবেশনের গৃহীত প্রস্তাব নম্বর ৩৬/৬৭ অনুসারে প্রতি বছরের সেপ্টেম্বর মাসের তৃতীয় মঙ্গলবার জাতিসংঘ সাধারণ পরিষদের অধিবেশন শুরু হওয়ার দিনটিকে “যুদ্ধ নয়, শান্তি চাই” স্লোগানে “আন্তর্জাতিক শান্তি দিবস” হিসেবে ঘোষণা দেওয়া হয়। পরবর্তীতে, ২০০১ সালের ৭ সেপ্টেম্বর, জাতিসংঘ সাধারণ পরিষদের গৃহীত প্রস্তাব নম্বর ৫৫/২৮২ অনুসারে ২০০২ সাল থেকে প্রতিবছরের ২১ সেপ্টেম্বর তারিখে “আন্তর্জাতিক শান্তি দিবস” হিসেবে উদ্‌যাপনের সিদ্ধান্ত নেওয়া হয়। আন্তর্জাতিক শান্তি দিবস উপলক্ষে জাতিসংঘের মহাসচিব প্রথমে নিউ ইয়র্কে “শান্তির ঘণ্টা” বাজান ও বিশেষ বাণী প্রদান করেন। জাতিসংঘের সদস্য রাষ্ট্রসমূহের বিভিন্ন সরকারি ও বেসরকারি সংস্থা এই দিনে বিশেষ অনুষ্ঠান আয়োজন করে থাকে। এছাড়াও বিভিন্ন দেশের শিল্পী, শিক্ষাবিদ ও মানবতাবাদীদের “জাতিসংঘ শান্তিদূত” হিসেবে নিয়োগ করা হয় ও তাদের বিভিন্ন কর্মকাণ্ড স্মরণ করা হয়ে থাকে। আন্তর্জাতিক অহিংসা দিবস আন্তর্জাতিক জাতিসংঘ শান্তিরক্ষী দিবস বিশ্ব শান্তি শান্তি আন্দোলন "ইন্টারন্যাশনাল ডে অব পিস ইনফরমেশন" (ইংরেজি ভাষায়)। জাতিসংঘের মহাসচিব। ২৫ জুন ২০১৩ তারিখে মূল থেকে আর্কাইভ করা। সংগ্রহের তারিখ ১৮ জুলাই ২০১৩।  "আন্তর্জাতিক শান্তি দিবস ২১ সেপ্টেম্বর ২০২০-এ জাতিসংঘ মহাসচিবের বাণী" (ইংরেজি ভাষায়)। ৪ জুলাই ২০০৭ তারিখে মূল থেকে আর্কাইভ করা। সংগ্রহের তারিখ ৬ জানুয়ারি ২০০৮।  Use this map to find a/n.../ event near you. ওয়েব্যাক মেশিনে আর্কাইভকৃত ১১ আগস্ট ২০১৮ তারিখে internationaldayofpeace.org, accessed 11 August 2018 উইকিমিডিয়া কমন্সে আন্তর্জাতিক শান্তি দিবস সংক্রান্ত মিডিয়া রয়েছে। দাপ্তরিক ওয়েবসাইট
লাঠির মানব

লাঠির মানব(স্টিক ম্যান) : এটি একটি লাইন এবং বিন্দু গঠিত অঙ্কন যা কিনা মানুষের আকৃতি বা গঠন সদৃশ। অঙ্কন : একটি স্টিক মানুষ অঙ্কন করা খুব সহজ কাজ। একটি লাঠির মানব চিত্রে, মাথাকে একটি বৃত্ত দ্বারা; হস্ত, পা, শরীরকে সোজা লাইন দ্বারা প্রতিনিধিত্ব করা হয়। তাছারা কিছুক্ষেএে চোখ, মুখ আর চুল দ্বারা খুঁটিনাটি তুলে ধরা হয়। এই আকৃতি সহজেই একটি কলম, পেন্সিল, চিহ্নিতকারী বা লেখার জন্য যা থাকে তাই দ্বারা অঙ্কন করা যায়। ইতিহাস : মিশরীয়রা এবং চীনারা — মানুষ এবং অন্যান্য বস্তুকে সরলীকৃত করার জন্য এই শিল্পটির ভাষাগত প্রতীক হিসেবে ব্যবহার শুরু করেছিল। এছাড়াও আধুনিক ইতিহাসে, আইসোটাইপ (ছবির ভাষা) ব্যবসায়িকভাবে এর ব্যবহার প্রসার করে। প্রথম আন্তর্জাতিক স্তরে ১৯৬৪ সালে টোকিওর সামার অলিম্পিক্স-এর ব্যবহার করে। তাদের এই অঙ্কন আজকের বিশ্বে অনেক মাধ্যমে ব্যাপকভাবে ব্যবহৃত হয়ে চলেছে। লাঠির মানব এনিমেশন : এডোবি ফ্ল্যাশ : আজকাল অ্যাডোবি ফ্ল্যাশ দিয়ে তৈরি স্টিক ফিগারস অ্যানিমেশন প্রায়ই তৈরি করা হয়, যা খুব জনপ্রিয় হয়ে থাকে। স্টিক ম্যান আঁকা সহজ বিধায় এর অ্যানিমেশন করাও সহজ।
এনামুল হক (বীর প্রতীক)

শহীদ এনামুল হক (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। এনামুল হকের জন্ম বাগেরহাট জেলার মোল্লাহাট উপজেলার আটজুরি ইউনিয়নের বাসাবাড়ি গ্রামে। তিনি অবিবাহিত ছিলেন। তার বাবার নাম আবদুল হাকিম গাজী এবং মায়ের নাম ফুলজান বিবি। এনামুল হক চাকরি করতেন পাকিস্তান সেনাবাহিনীতে। কর্মরত ছিলেন পাকিস্তানে। ১৯৭১ সালে ছুটিতে বাড়িতে ছিলেন। মুক্তিযুদ্ধ শুরু হলে ঝাঁপিয়ে পড়েন যুদ্ধে। ৮ নম্বর সেক্টরের বয়রা সাবসেক্টরে যুদ্ধ করেন। বিভিন্ন স্থানের যুদ্ধে তিনি যথেষ্ট সাহস, দক্ষতা ও কৃতিত্ব প্রদর্শন করেন। ১৯৭১ সালের ১৭ নভেম্বর যশোর জেলার ঝিকরগাছা উপজেলার গঙ্গানন্দপুর ইউনিয়নের অন্তর্গত ছিলো কাশীপুর। এটি ছিলো ভারত-বাংলাদেশ সীমান্তের অদূরে। কপোতাক্ষ নদ কাশীপুরের পাশ দিয়ে প্রবাহিত। সেখানে নদের ওপর একটি সেতু আছে। চৌগাছা থানার পশ্চিমে সীমান্ত এলাকায় যাওয়ার পথ এই সেতু দিয়ে। মুক্তিযুদ্ধ চলাকালে সামরিক কৌশলগত কারণে মুক্তিবাহিনী ও পাকিস্তান সেনাবাহিনী, উভয়ের কাছেই কাশীপুর ছিল সমান গুরুত্বপূর্ণ। কাশীপুরে পাকিস্তান সেনাবাহিনীর কোনো ঘাঁটি ছিল না। অদূরে ঝিকরগাছা থানায় ছিল তাদের ঘাঁটি। সেখানে নিয়োজিত ছিল ৫৫ ফিল্ড রেজিমেন্ট এবং ২২ এফএফ রেজিমেন্ট। ভারত থেকে সীমান্ত অতিক্রম করে এনামুল হকসহ মুক্তিযোদ্ধারা দ্রুত রওনা হলেন বাংলাদেশের ভেতরে। খবর এসেছে পাকিস্তান সেনাবাহিনীর একটি দল এসেছে। তারা সেনাবাহিনীর ওই দলকে আক্রমণ করবেন। একটু পরই তারা মুখোমুখি হলেন পাকিস্তানি সেনাদের। কাছাকাছি গিয়ে মুক্তিযোদ্ধারা দ্রুত কয়েকটি দলে বিভক্ত হয়ে আক্রমণ শুরু করেন। পাকিস্তানি সেনারাও ছিল সতর্ক। তারা পাল্টা গুলিবর্ষণ করে। তুমুল যুদ্ধ চলতে থাকে। গোলাগুলিতে গোটা এলাকা প্রকম্পিত। এনামুল হক ও তার সহযোদ্ধারা বিপুল বিক্রমে পাকিস্তানি সেনাদের পাল্টা আক্রমণ মোকাবিলা করেন। একপর্যায়ে তিনি ও তার কয়েকজন সহযোদ্ধা ঝোড়োগতিতে ঝাঁপিয়ে পড়েন পাকিস্তানি সেনাদলের একাংশের ওপর। তাদের সাহসিকতায় পাকিস্তানি সেনারা হতবিহ্বল হয়ে পেছনে সরে যায়। অসীম সাহসী এনামুল হক এ সময় আরও এগিয়ে যান। তখন হঠাৎ গুলিবিদ্ধ হন তিনি। আহত হয়েও দমে যাননি। বীরত্বের সঙ্গে যুদ্ধ অব্যাহত রাখেন। তার অদম্য মনোবলে সহযোদ্ধারা উৎসাহিত ও উজ্জীবিত হন। কিন্তু মারাত্মক আহত এনামুল হক একটু পর ঢলে পড়েন মৃত্যুর কোলে। নিভে যায় তার জীবনপ্রদীপ। কাশীপুর অনেকটা মুক্ত এলাকার মতো ছিল। মুক্তিযোদ্ধাদের ক্ষুদ্র একটি দল কাশীপুরে গোপনে অবস্থান করত। পাকিস্তানি সেনারা ঝিকরগাছা থেকে সেখানে আসত। এলাকার ওপর নিজেদের নিয়ন্ত্রণ রাখার জন্য টহল দিয়ে চলে যেত। মুক্তিযোদ্ধাদের বড় দল সুযোগ বুঝে প্রায়ই সীমান্ত অতিক্রম করে পাকিস্তান সেনাবাহিনীকে আক্রমণ করত। ১৯৭১ সালে কাশীপুরে অসংখ্য বার যুদ্ধ সংঘটিত হয়। বীর প্রতীক "দৈনিক প্রথম আলো, "তোমাদের এ ঋণ শোধ হবে না"|তারিখ: ১৫-০৮-২০১২"। ২০১৮-০৯-১৯ তারিখে মূল থেকে আর্কাইভ করা। সংগ্রহের তারিখ ২০১৪-০১-০৩।  একাত্তরের বীরযোদ্ধা, খেতাব পাওয়া মুক্তিযোদ্ধাদের বীরত্বগাথা (দ্বিতীয় খন্ড)। প্রথমা প্রকাশন। মার্চ ২০১৩। পৃষ্ঠা ২৭০। আইএসবিএন 9789849025375।
সুন্ডা খাত

সুন্দা খাত বা সুন্ডা খাত ভারত মহাসাগরের অন্যতম প্রধান গভীর সামুদ্রিক খাত। এই সামুদ্রিক খাতটির পূর্ব নাম "জাভা খাত"। সুন্দা খাত ভারত মহাসাগরের দ্বিতীয় গভীরতম স্থান হিসেবে পরিচিত। সুন্ডা খাতটি ভারত মহাসাগরের উত্তর-পূর্বাংশে ১০°১৯'দঃ ও ১০৯°৫৮'পূঃ-এ অবস্থিত। এটি জাভা ও সুমাত্রা উপকূল হতে ৩০০ কি.মি. দূরে এবং ইন্দো-অস্ট্রেলিয়ান প্লেট ও ইউরেশিয়ান প্লেটের মধ্যে সীমা নির্ধারক হিসেবে বিরাজমান আছে। .
সমুদ্র খাত

সমুদ্রের তলদেশের ভূমিতে যেসব খাড়া ঢাল বিশিষ্ট গভীর ও সরু অংশ রয়েছে তাদেরকে সমুদ্র খাত বলা হয়। সমুদ্র খাতই ভূ-ত্বকের সবচেয়ে গভীর অংশ। এই খাতগুলো স্বল্প পরিসর এলাকা নিয়ে অবস্থান করলেও এদের গভীরতা অস্বাভাবিক বেশি হয়ে থাকে। সমুদ্র খাতের প্রধান বৈশিষ্ট্যগুলোর মধ্যে রয়েছেঃ এটি খাড়া ঢাল বিশিষ্ট হয়ে থাকে; এর গভীরতা অধিক হয়ে থাকে; এগুলো কমপক্ষে ৫,৪০০ মিটার গভীর হয়ে থাকে; সাধারণতঃ দু'টি প্লেট যেখানে পরস্পর যুক্ত হয় সেখানে এদের অবস্থান দেখা যায়; এগুলো স্বল্প পরিসর নিয়ে অবস্থান করে। সুন্ডা খাত
বাসেল চুক্তি (১৪৯৯)

বাসেল চুক্তি বা বাজেল চুক্তি ১৪৯৯ সালের ২২ সেপ্টেম্বর পুরাতন সুইস কনফেডারেশনের অন্তর্গত বাসেল নগরে স্বাক্ষরিত হয়। এটি হলি রোমান সম্রাট ১ম ম্যাক্সিমিলিয়ানের অনুগত সোয়াবিয়ান ও পুরাতন সুইস কনফেডারেশনের মধ্যে সম্পাদিত হয়। এই চুক্তির আলোকে পরবর্তীতে একটি সুইজারল্যান্ড স্বাধীন রাজ্য হিসেবে স্বীকৃতি পায়। Oechsli, Wilhelm; Paul, Eden; Paul, Cedar (১৯২২)। "III, Mercenary Campaigns in Italy"। History of Switzerland, 1499-1914 (1922)। Cambridge historical series. Ed. by George Walter Prothero। Cambridge: University Press। পৃষ্ঠা 26। ওসিএলসি 2884964। সংগ্রহের তারিখ নভেম্বর ৬, ২০১০।  "Swabian War - Citizendia"। Citizendia encyclopedia। ২০০৯। ২৪ জুলাই ২০১১ তারিখে মূল থেকে আর্কাইভ করা। সংগ্রহের তারিখ নভেম্বর ৬, ২০১০।
পরশপিপুল

পরশপিপুল (বৈজ্ঞানিক নাম:Thespesia populnea Syn: Hibiscus populnea, ইংরেজি নাম: portia tree, Pacific rosewood, milo) হচ্ছে Malvaceae পরিবারের Thespesia গণের ভেষজ উদ্ভিদ। প্রচলিত অন্যান্য নামের মধ্যে Indian Tulip Tree, Pacific Rosewood, Seaside Mahoe ইত্যাদি অন্যতম। এটি মূলত উপকূলীয় অঞ্চলের বৃক্ষ। সেখানে প্রাকৃতিকভাবেই জন্মে। পৃথিবীর প্রায় সব উষ্ণ অঞ্চলেই সহজলভ্য। ধারণা করা হয় যে এরা পৃথিবীর প্রাচীন বৃক্ষরাজির অন্যতম প্রতিনিধি। সারা বিশ্বে Portia (পোর্শিয়া) নামে বেশি পরিচিত। বাসি এবং সতেজ ফুলের রং ভিন্ন ভিন্ন। পাতার গড়ন, ডালপালার বিন্যাস এবং অবারিত প্রস্ফুটনে গাছটি আকর্ষণীয় । তবে উপকূল থেকে দূরের গাছগুলোর ফুল ও পাতার গড়নে কিছুটা ভিন্নতা লক্ষ করা যায়। পরশপিপুল মাঝারি আকৃতির চিরসবুজ বৃক্ষ, ৭ থেকে ১০ মিটার পর্যন্ত উঁচু হতে পারে। পাতা তাম্বুলাকৃতির, ১২ সেমি পর্যন্ত লম্বা হতে পারে, বোঁটা পাঁচ সেমি দীর্ঘ। অশ্বত্থ পাতার সঙ্গে ঘনিষ্ঠ মিল রয়েছে। ফুল একক বা সজোড়, পাঁচ থেকে সাত সেমি চওড়া, হালকা হলুদ। ভেতরে গাঢ় লাল দাগ। অনেকগুলো পরাগকেশর যুক্ত জবা ফুলের মতো, বাসি ফুল লালচে। প্রস্ফুটনকাল গ্রীষ্ম-বর্ষা হলেও প্রায় সারা বছরই দু-একটি ফুল দেখা যায়। ফল গোলাকার, তিন সেমি চওড়া, পাঁচ খণ্ড ও শক্ত। আপনাআপনিই ফেটে যায়। সাধারণত বীজ থেকেই বংশবৃদ্ধি। বীজ সমুদ্রস্রোতে একস্থান থেকে অন্যস্থানে যায়। এ গাছের কাঠ দৃঢ় ও স্থায়ী। সাধারণত নৌকা, বন্দুকের বাঁট, গরুর গাড়ি ও চাষের যন্ত্রপাতি তৈরিতে ব্যবহার্য। বাকল থেকে আঁশ এবং ফুল থেকে হলুদ রং পাওয়া যায়। তা ছাড়া শিকড় টনিক, বাকল অরেচক, আমাশয় ও চর্মরোগের ওষুধ। বীজের তেল একসময় জ্বালানি হিসেবে ব্যবহৃত হতো। Thespesia populnea - Museum specimen "Thespesia populnea (L.) Sol. ex Corrêa"। Germplasm Resources Information Network। United States Department of Agriculture। ২০০৯-০৫-০৫। ২০০৯-০২-২১ তারিখে মূল থেকে আর্কাইভ করা। সংগ্রহের তারিখ ২০০৯-১১-১৭।  Yule, Henry, Sir. (১৯০৩)। "PORTIA"। Crooke, William। The Hobson-Jobson Anglo-Indian dictionary। London। পৃষ্ঠা 727। আইএসবিএন 978-1870836111। ২৭ সেপ্টেম্বর ২০২০ তারিখে মূল থেকে আর্কাইভ করা। সংগ্রহের তারিখ ২৯ মার্চ ২০২০। In S. India the common name of the Thespesia populnea, Lam. (N.O. Malvaceae), a favourite ornamental tree, thriving best near the sea. The word is a corruption of Tamil Puarassu, 'Flower-king; [puvarasu, from pu, 'flower,' arasu, 'peepul tree'].  "Thespesia populnea" (ইংরেজি ভাষায়)। ন্যাচারাল রিসোর্সেস কনসারভেশন সার্ভিস প্ল্যান্টস ডেটাবেস। ইউএসডিএ। সংগ্রহের তারিখ ৯ ডিসেম্বর ২০১৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link) নজরকাড়া পরশপিপুল ওয়েব্যাক মেশিনে আর্কাইভকৃত ২০১৮-১০-০৫ তারিখে,মোকারম হোসেন , দৈনিক প্রথম আলো। ঢাকা থেকে প্রকাশের তারিখ: ২২-০৯-২০১২ খ্রিস্টাব্দ। "Thespesia populnea"। Australian Native Hibiscus and Hibiscus-like Species। ১৩ অক্টোবর ২০০৭ তারিখে মূল থেকে আর্কাইভ করা। সংগ্রহের তারিখ ২২ সেপ্টেম্বর ২০১২।  উইকিমিডিয়া কমন্সে Thespesia populnea সংক্রান্ত মিডিয়া রয়েছে। উইকিপ্রজাতিতে-এ বিষয় সম্পর্কিত তথ্য রয়েছে: পরশপিপুল "Milo"। Canoe Plants of Ancient Hawaiʻi। Ka ʻImi Naʻauao O Hawaiʻi Nei।  "Thespesia populnea (L.) Sol. Ex Corr."। Database of Indian Plants। Pandanus Project।
সাংহাই শেনহুয়া

সাংহাই শেনহুয়া চাইনিজ সুপার লীগে অংশগ্রহণকারী একটি পেশাদার ফুটবল দল। বর্তমানে দলটিতে আইভরি কোস্ট দলের অধিনায়ক দিদিয়ের দ্রগবা খেলছেন। সর্বপ্রথম ১৯৫১ সালের অক্টোবর মাসে স্থানীয় ও আঞ্চলিক সরকারি পৃষ্ঠপোষকতায় ইস্ট চায়না টীম নামে একটি ফুটবল দল গঠন করা হয় যারা সেই বছরের জাতীয় ফুটবল টুর্নামেন্টে দ্বিতীয় স্থান লাভ করে। পরবর্তীতে ১৯৫৭ সালে এই দলটি তাদের প্রদেশ "সাংহাই" -এর নামানুসারে সাংহাই ফুটবল দল বা সংক্ষেপে সাংহাই নামে পরিচিত হয়। চীনের পেশাদার ফুটবল লীগে অংশগ্রহণের জন্য ১৯৯৩ সালের ১০ ডিসেম্বর দলটি তাদের বর্তমান নাম সাংহাই শেনহুয়া ধারণ করে; চাইনিজ ভাষায় যার অর্থ সাংহাইয়ের ফুল। প্রাতিষ্ঠানিক ওয়েবসাইট
ব্রেন্ডন ম্যাককুলাম

ব্রেন্ডন ম্যাককুলাম নিউজিল্যান্ড জাতীয় ক্রিকেট দলের অন্যতম সদস্য। তিনি দলের উইকেট কীপারের দায়িত্ব পালন করা ছাড়াও দলের উদ্বোধনী ব্যাটসম্যান হিসেবে খেলেন। তিনি তিন ধরনের ক্রিকেট ম্যাচেই ক্যাপ্টেন হিসেবে দায়িত্ব পালন করেন। বর্তমানে তিনি আন্তর্জাতিক ক্রিকেটের টুয়েন্টি২০ ফরমেটের সর্ব্বোচ্চ রান সংগ্রহকারী। এছাড়াও তিনিই একমাত্র ব্যক্তি যিনি টুয়েন্টি২০তে দুইবার শতরান করেছেন এবং তার রানও সর্বোচ্চ ২০০০। নিউজিল্যান্ড ক্রিকেট কর্তৃপক্ষ ৮ জানুয়ারি, ২০১৫ তারিখে ২০১৫ সালের ক্রিকেট বিশ্বকাপের জন্য ম্যাককুলামকে অধিনায়কের দায়িত্ব প্রদানপূর্বক ১৫-সদস্যের চূড়ান্ত তালিকা প্রকাশ করে। ২০ ফেব্রুয়ারি, ২০১৪ তারিখে নিউজিল্যান্ড দল গ্রুপ-পর্বে ইংল্যান্ডের বিপক্ষে তৃতীয় খেলায় অংশগ্রহণ করে। টিম সাউদির (৭/৩৩) অসামান্য বোলিং নৈপুণ্যে ৩৩.২ ওভারে ইংল্যান্ড দল মাত্র ১২৩ রানে গুটিয়ে যায় যা বিশ্বকাপের ইতিহাসে তাদের তৃতীয় সর্বনিম্ন সংগ্রহ। স্বল্প রানকে তাড়া করতে গিয়ে তিনি মাত্র ১৮ বলে অর্ধ-শতকের ন্যায় বিধ্বংসী ব্যাটিং করে নিউজিল্যান্ড দলকে মাত্র ১২.২ ওভারেই লক্ষ্যে পৌঁছে দেন ও দল ৮ উইকেটের সহজ জয় পায়। নিজের ক্যারিয়ারের শেষ টেস্টে অস্ট্রেলিয়ার বিপক্ষে ৫৪ বলে সেঞ্চুরি করে তিনি দ্রুততম সেঞ্চুরির রেকর্ড করেন ৷ কলামে রান, *-এর অর্থ অপরাজিত। কলামে শিরোনাম ম্যাচ-এর অর্থ তার ক্যারিয়ারের ম্যাচ নাম্বার। Duncan Johnstone (২০১২-১২-০৭)। "Black Caps | Ross Taylor sacked as Black Caps captain..."। Stuff.co.nz। সংগ্রহের তারিখ ২০১৩-০৪-২২।  T20I-Most runs in career, ESPNCricinfo, ৭ ফেব্রুয়ারি ২০১৪, সংগ্রহের তারিখ ৭ ফেব্রুয়ারি ২০১৪ উদ্ধৃতি টেমপ্লেট ইংরেজি প্যারামিটার ব্যবহার করেছে (link) http://www.rediff.com/cricket/report/world-t20-stats-mccullum-inches-closer-to-2000-run-mark-in-t20s/20140323.htm "সংরক্ষণাগারভুক্ত অনুলিপি"। ২২ অক্টোবর ২০২২ তারিখে মূল থেকে আর্কাইভ করা। সংগ্রহের তারিখ ৭ এপ্রিল ২০১৪।  "How Southee got his super seven"। espncricinfo। ২০ ফেব্রুয়ারি ২০১৫। সংগ্রহের তারিখ ২০ ফেব্রুয়ারি ২০১৫।  McGlashan, Andrew (২০ ফেব্রুয়ারি ২০১৫)। "Southee, McCullum trample England"। espncricinfo। সংগ্রহের তারিখ ২০ ফেব্রুয়ারি ২০১৫।  Statsguru: Brendon McCullum, Cricinfo, 19 February 2014. Statsguru: Brendon McCullum, Cricinfo, 11 March 2010. Statsguru: Brendon McCullum, Cricinfo, 11 March 2010. ইএসপিএনক্রিকইনফোতে ব্রেন্ডন ম্যাককুলাম (ইংরেজি) ক্রিকেটআর্কাইভে ব্রেন্ডন ম্যাককুলাম (সদস্যতা প্রয়োজনীয়) (ইংরেজি)
আনিকা কবির শখ

আনিকা কবির শখ (জন্ম: ২৫ অক্টোবর, ১৯৯৩) যিনি শখ নামে বেশি পরিচিত, একজন বাংলাদেশী মডেল এবং অভিনেত্রী। আনিকা কবির শখ ঢাকায় ১৯৯৩ সালের ২৫ অক্টোবর জন্ম গ্রহণ করেন। তার বাবার নাম শামিম কবির এবং মায়ের নাম শাহিদা কবির। তার পৈতৃক বাড়ি মুন্সীগঞ্জ জেলার, বিক্রমপুরে। তিনি ২০০৯ সালে এসএসসি শেষ করেন। তিনি ছোটবেলাতে মিডিয়ার সাথে নৃত্যশিল্পী হিসেবে জড়িত ছিলেন। শখের প্রথম টিভিনাটকে অভিনয় ২০০২ সালে শিশুশিল্পী হিসেবে স্বাক্ষর নামের একটি নাটকে। ধারাবাহিক অদ্ভুতুরে এর মাধ্যমে বড়দের চরিত্রে অভিনয় শুরু শখের। বাংলালিংক দেশ টেলিভিশন বাণিজ্যিকের মাধ্যমে বাংলাদেশী মডেল শখ বাংলাদেশী মিডিয়াতে জনপ্রিয় হয়ে ওঠে। শখ 'এফএনএফ', 'ফিফটি ফিফটি', 'দিবা রাত্রি খোলা থেকো', 'রং', এবং 'কলেজ' নামে কয়েকটি টেলিভিশনের বাংলা নাটকে অভিনয় করেছেন যা পল্লব বিশ্বাস পরিচালিত ছিল। নাটক ছাড়াও তিনি সিটিসেল, বিডি গুঁড়া মসলা, ইউরো লেমন, তোশিন ফ্যান থেকে শুরু করে প্রচার-চলতি বাংলালিংক সহ বিভিন্ন কোম্পানির বিজ্ঞাপনচিত্রে কাজ করেন। শখ অভিনীত প্রথম বাংলা চলচ্চিত্র হচ্ছে: বলো না তুমি আমার। সম্প্রতি তিনি অনেক নাটক ও টেলিফিল্মে কাজ করছেন। ২০১৬ সালের ৭ জানুয়ারি নিলয় আলমগীরকে বিয়ে করেন। কিন্তু ২০১৭ সালের ১৭ জুলাই তাদের বিবাহ বিচ্ছেদ হয়।  সি আই এফ বি পুরস্কার ২০০৯  বাচসাস পুরস্কার ২০০৯  বিনোদন বিচিত্রা পুরস্কার ২০০৯, ২০১০ এবং ২০১১ নিলয় আলমগীর "আবার বিয়ে করলেন শখ!"। ittefaq। সংগ্রহের তারিখ ২০২১-০৮-১১।  "চার মাস আগে দ্বিতীয় বিয়ে করেছেন শখ"। banglanews24.com। সংগ্রহের তারিখ ২০২১-০৮-১১।  "bdentertainers" "worldglitzpoint" "শখ কি অভিনয়ে ফিরবেন?"। Jugantor (ইংরেজি ভাষায়)। সংগ্রহের তারিখ ২০২১-০৯-০১।  Ahmed, Shihab। "আনিকা কবির শখের গ্রামের বাড়ি মুন্সীগঞ্জে !!!"। আমার বিক্রমপুর (ইংরেজি ভাষায়)। সংগ্রহের তারিখ ২০২১-০৯-০১।  "daily sun daily sun | culturetainmentdaily sun | culturetainment | Shuvo to appear in new Banglalink TVC"। web.archive.org। ২০১৫-০২-০৫। Archived from the original on ২০১৫-০২-০৫। সংগ্রহের তারিখ ২০১৯-০৫-০৪। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link) "'কলেজ'-এ শখ ও শায়না"। www.prothom-alo.com। ২০১২-০৯-০৫ তারিখে মূল থেকে আর্কাইভ করা। সংগ্রহের তারিখ ২০১৯-০৫-০৪।  কালের কণ্ঠ অনলাইন আড্ডার হটসিটে এবার শখ[স্থায়ীভাবে অকার্যকর সংযোগ] "শখ-নিলয়ের বিয়ে"। NTV Online। ২০১৯-০৫-০৪ তারিখে মূল থেকে আর্কাইভ করা। সংগ্রহের তারিখ ২০১৯-০৫-০৪।  https://www.facebook.com/rtvonline। "এবার শখের মা হতে যাওয়ার গুঞ্জন"। RTV Online (ইংরেজি ভাষায়)। সংগ্রহের তারিখ ২০২১-০৯-০১।  প্রতিবেদক, নিজস্ব। "আবার একসঙ্গে নোবেল ও শখ"। Prothomalo। সংগ্রহের তারিখ ২০২১-০৯-০১।  "নোবেল ও শখের সংসারে কষ্টের সুর"। jagonews24.com। সংগ্রহের তারিখ ২০২১-০৯-০১।  "শখের নতুন"। মানবজমিন। সংগ্রহের তারিখ ২০২১-০৯-০১।  উইকিমিডিয়া কমন্সে আনিকা কবির শখ সংক্রান্ত মিডিয়া রয়েছে। ইন্টারনেট মুভি ডেটাবেজে আনিকা কবির শখ (ইংরেজি) ইন্সটাগ্রামে আনিকা কবির শখ
তেইদে জাতীয় উদ্যান

তেইদে জাতীয় উদ্যান (স্প্যানিশ ভাষায় Parque Nacional del Teide, পার্কে নাসিওনাল দেল তেইদে) স্পেনের ক্যানারি দ্বীপপুঞ্জের তেনেরিফের একটি জাতীয় উদ্যান। এর কেন্দ্রে স্পেনের সর্বোচ্চ পর্বত তেইদে পর্বত (৩,৭১৮ মি.) অবস্থিত। এটি আটলান্টিক মহাসাগরের সর্বোচ্চ পর্বত এবং বিশ্বের তৃতীয় বৃহত্তম আগ্নেয়গিরি। ২২ জানুয়ারি ১৯৫৪ সালে স্পেন সরকার একে জাতীয় উদ্যান হিসেবে ঘোষণা করে। তেইদে জাতীয় উদ্যান স্পেনের সবচেয়ে প্রাচীন ও বৃহৎ জাতীয় উদ্যান। ইউনেস্কো ১৯ জুন, ২০০৭ সালে উদ্যানটিকে বিশ্ব ঐতিহ্যবাহী স্থান হিসেবে স্বীকৃতি দেয়। "Teide National Park"। World Heritage List। UNESCO। সংগ্রহের তারিখ ২০০৯-০১-১৮।  উইকিমিডিয়া কমন্সে তেইদে জাতীয় উদ্যান সংক্রান্ত মিডিয়া রয়েছে। Página oficial del Parque Nacional del Teide - Red de Parques Nacionales ওয়েব্যাক মেশিনে আর্কাইভকৃত ১৫ নভেম্বর ২০১১ তারিখে Parque Nacional del Teide: Red Canaria de Espacios Naturales Protegidos Rincones de Canarias Parque Nacional del Teide en imágenes